Daniel Widing

Daniel Widing (s. 13. huhtikuuta 1982 Gävle, Ruotsi) on ruotsalainen jääkiekkoilija, joka pelaa 30. syyskuuta 2018 asti ulottuvalla sopimuksella SHL-joukkue Djurgårdens IF:ssä. Hän on pelipaikaltaan oikea laitahyökkääjä ja laukoo oikealta.

Ura
Seuraura
200px|thumb|left|Widing Elitserien-joukkue Brynäs IF:n paidassa kaudella 2008–2009.
Widing on Hedemora SK:n kasvatti. Hän pelasi kasvattajaseuransa II-divisioonajoukkueessa kausina 1996–1997 ja 1997–1998, joista jälkimmäinen kului enimmäkseen miesten peleissä. Widing siirtyi kaudeksi 1998–1999 Leksands IF:n J18-junioreihin, joista hän sittemmin nousi myös Elitserieniin. Kaudella 1999–2000 Widing voitti Leksandissa J18 Allsvenskanin-mestaruuden. Hän pelasi kauden runkosarjan lähes kokonaan J20-joukkueessa ja hän pelasi myös kolme Elitserien-ottelua. Nashville Predators varasi Widingin toisella kierroksella 36. pelaajana NHL:n varaustilaisuudessa 2000.

Kaudella 2000–2001 Widing voitti J20 SuperElitin hopeaa. Samalla kaudella hän murtautui Elitserieniin ja teki 40 ottelussa tehot 6+5=11. Leksandin Elitserien-joukkue putosi kaudeksi 2001–2002 HockeyAllsvenskaniin, mutta se nousi sieltä takaisin Elitserieniin kaudeksi 2002–2003. Widing jäi tuolla kyseisellä kaudella vähälle peliajalle ja siirtyi kaudeksi 2003–2004 SM-liigajoukkue Pelicansiin kaksivuotisella sopimuksella.

Pelicansissa Widing oli onnistunut yksilösuorittaja, vaikka joukkue jäi hänen molempina sopimuskausinaan SM-liigan runkosarjan viimeiseksi. Toisella kaudellaan 2004–2005 Widing oli Pelicansin toiseksi paras pistemies Sami Salosen jälkeen tehoilla 13+15=28. Hän pelasi siellä lähinnä ykkösketjussa. Hyvät esitykset herätti kiinnostusta useissa liigaseuroissa ja maaliskuun 2005 lopulla Widing teki sopimuksen TPS:n kanssa. Sopimus vahvistettiin huhtikuussa. Widing ei kuitenkaan vastannut kaudella 2005–2006 joukkueen seurajohdon odotuksia ja hän siirtyi loppukaudeksi kotimaahansa Brynäs IF:n riveihin tammikuussa 2006. TPS:ssä Widing ehti tehdä 38 ottelussa tehot 5+7=12.

Widing siirtyi kaudeksi 2006–2007 vuoden mittaisella sopimuksella NHL-joukkue Nashville Predatorsin organisaatioon, mutta hänet lainattiin kolmen AHL-joukkue Milwaukee Admiralsissa pelatun ottelun jälkeen loppukaudeksi lainalle Brynäsiin. Widing teki kauden jälkeen kaksivuotisen jatkosopimuksen joukkueen kanssa. Kausi 2007–2008 oli hänelle läpimurto Elitserienissä Widingin tehtyä 54 runkosarjaottelussa tehot 23+11=34, joilla hän oli joukkueen toiseksi paras maalintekijä ja kolmanneksi paras pistemies. Widing sijoittui koko Elitserienin maalipörssissä seitsemänneksi. Kaudella 2008–2009 hän teki Elitserienin yhden kauden piste-ennätyksensä tehoilla 23+14=37, joilla Widing oli Brynäsin paras maalintekijä ja toiseksi paras pistemies. Hän sijoittui Elitserienin maalipörssissä viidenneksi Djurgårdens IF:n Niklas Angerin ja Luleå HF:n Linus Omarkin kanssa.

Toukokuussa 2009 Widing teki kaksivuotisen sopimuksen Sveitsin National League A:ssa pelaavan HC Davosin kanssa. Hän oli joukkueen toiseksi paras maalintekijä 19 osumallaan. Widing kuitenkin pelasi kuitenkin sopimuskausistaan vain yhden, palasi kotihaansa ja siirtyi vuoden mittaisella sopimuksella kaudeksi 2010–2011 Djurgårdens IF:ään.

Kaudeksi 2011–2012 Widing palasi kolmivuotisella sopimuksella Brynäs IF:ään. Hän oli 12 osumallaan joukkueen kolmanneksi paras maalintekijä Johan Larssonin kanssa. Widing voitti Ruotsin-mestaruuden keväällä 2012. Widing ei pelannut lopulta kolmatta sopimuskauttaan, vaan hän palasi kaudeksi 2013–2014 SM-liigaan ja siirtyi Espoo Bluesin riveihin vuoden mittaisella sopimuksella. Kaudeksi 2014–2015 Widing palasi kotimaahansa ja siirtyi vuoden mittaisella sopimuksella Skellefteå AIK:hon. Hän voitti kauden päätteeksi SHL-hopeaa.

Widing siirtyi kaudeksi 2015–2016 vuoden mittaisella sopimuksella Saksan DEL-liigan Grizzlys Wolfsburgiin. Hän oli 16 osumallaan joukkueen kolmanneksi paras maalintekijä. Widing eteni Grizzlysin kanssa DEL:n finaaleihin, mutta Saksan-mestaruuden vei kuitenkin EHC München otteluvoitoin 4-0. Lokakuussa 2016 hän palasi kotimaahansa ja siirtyi loppukauden 2016–2017 kattavalla sopimuksella Rögle BK:hon oltuaan alkukauden ilman sopimusta. Vuotta myöhemmin lokakuussa 2017 Widing teki joukkueen kanssa loppukauden 2017–2018 kattavan jatkosopimuksen. Hän nousi joukkueen varakapteeniksi.

Elokuussa 2018 Widing palasi syyskuun loppuun asti ulottuvalla sopimuksella Djurgårdens IF:ään. Joukkueen päävalmentaja Robert Ohlssonin mukaan hänet hankittiin ensisijaisesti paikkaamaan Manuel Ågrenin sairastamisen ja Jonathan Davidssonin NHL-harjoitusleirille osallistumisen takia jättämää aukkoa.

Maajoukkueura

Widing edusti Ruotsia MM-kilpailuissa vuonna 2008. Yhteensä hän on pelannut 35 A-maaottelua tehopistein 6+6=12. Widing teki A-maajoukkuedebyyttinsä LG Hockey Gamesissa 5. helmikuuta 2008 Västeråsissa Slovakiaa vastaan. Hänet merkittiin Ruotsin nelosketjun oikeaan laitaan Johan Davidssonin ja Martin Thörnbergin viereen. Widing onnistui tekemään ottelussa myös ensimmäisen A-maajoukkuemaalinsa ajassa 2.54.

Widing pelasi myös alle 20-vuotiaiden MM-kilpailuissa vuosina 2001 ja 2002 sekä alle 18-vuotiaiden MM-kilpailuissa vuonna 2000, jolloin hän voitti pronssia. Yhteensä Widing on pelannut 23 nuorten ja 24 poikien maaottelua.

Muuta
Widingin pikkuveli Viktor pelaa HockeyTvåan-joukkue Hedemora SK:ssa.

Tilastot
 1996–1997  Hedemora SK  Ruotsi II  2  1  1  2  0  –  –  –  –  – 1997–1998  Hedemora SK  Ruotsi II  17  0  2  2  –  –  –  –  –  – 1999–2000  Leksands IF  Elitserien  3  0  0  0  2  –  –  –  –  –        U18  6  0  2  2  10 2000–2001  Leksands IF  Elitserien  40  6  5  11  18  –  –  –  –  –        JMM  7  0  1  1  8 2001–2002  Leksands IF  Allsvenskan  45  12  12  24  92  –  –  –  –  –        JMM  7  3  2  5  8 2002–2003  Leksands IF  Elitserien  47  2  2  4  8  5  0  0  0  2 2003–2004  Pelicans  SM-liiga  54  6  7  13  62  –  –  –  –  – 2004–2005  Pelicans  SM-liiga  56  13  15  28  74  –  –  –  –  – 2005–2006  TPS  SM-liiga  38  5  7  12  35  –  –  –  –  –   Brynäs IF  Elitserien  11  1  1  2  2  4  1  0  1  33 2006–2007  Milwaukee Admirals  AHL  3  0  0  0  4  –  –  –  –  –   Brynäs IF  Elitserien  31  3  4  7  32  7  1  1  2  14 2007–2008  Brynäs IF  Elitserien  54  23  11  34  99  –  –  –  –  –        MM  3  0  0  0  0 2008–2009  Brynäs IF  Elitserien  55  23  14  37  97  4  2  0  2  4 2009–2010  HC Davos  NLA  45  19  15  34  34  6  2  2  4  2 2010–2011  Djurgårdens IF  Elitserien  52  10  11  21  55  7  1  0  1  2 2011–2012  Brynäs IF  Elitserien  55  12  8  20  22  17  4  2  6  8  2012–2013  Brynäs IF  Elitserien  53  10  8  18  56  4  2  1  3  0 2013–2014  Blues  SM-liiga  55  10  7  17  16  7  1  0  1  2 2014–2015  Skellefteå AIK  SHL  53  9  7  16  20  12  3  1  4  4 2015–2016  Grizzlys Wolfsburg  DEL  51  16  15  31  16  11  2  1  3  12 2016–2017  Rögle BK  SHL  19  7  4  11  10  –  –  –  –  – 2017–2018  Rögle BK  SHL  49  6  6  12  22  –  –  –  –  – 2018–2019  Djurgårdens IF  SHL  7  0  0  0  0  –  –  –  –  –   Rögle BK  SHL  39  6  4  10  37  2  1  0  1  2 2019–2020  Luleå HF  SHL  12  1  0  1  2  –  –  –  –  –   Djurgårdens IF  SHL  23  0  1  1  2  –  –  –  –  – 15 kautta  yhteensä  Elitserien/SHL  603  119  86  205  484  62  15  5  20  98 4 kautta  yhteensä  SM-liiga  203  34  36  70  187  7  1  0  1  2 1 kausi  yhteensä  DEL  51  16  15  31  16  11  2  1  3  12 1 kausi  yhteensä  NLA  45  19  15  34  34  6  2  2  4  2 1 kausi  yhteensä  AHL  3  0  0  0  4  –  –  –  –  –

Lähteet

Viitteet

Luokka:Ruotsalaiset jääkiekkoilijat
Luokka:Nashville Predatorsin varaamat pelaajat
Luokka:Vuonna 1982 syntyneet
Luokka:Elävät henkilöt